7ರ ಪೋರಿ ಓಡಿಸ್ತಾಳೆ ಕಾರು, ಲಾರಿ..!

ಮೈಸೂರು: ನಗರದಲ್ಲಿ ಪುಟ್ಟ ಪೋರಿಯ ಸಖತ್ ಡ್ರೈವಿಂಗ್ ಈಗ ಸದ್ದು ಮಾಡುತ್ತಿದೆ. ಅಲ್ಲದೆ ಆ ಪೋರಿ ಈಗ ಮಲ್ಟಿ ವೆಹಿಕಲ್ ಡ್ರೈವಿಂಗ್ ಮೂಲಕ ಗಿನ್ನಿಸ್ ದಾಖಲೆಗೆ ಸೇರುತ್ತಿದ್ದಾಳೆ.

ಮೈಸೂರಿನ ಏಳು ವರ್ಷದ ರಿಫಾ ತಸ್ಕಿನ್ ಈಗ ತನ್ನ ಡ್ರೈವಿಂಗ್ ಮೂಲಕ ಗೋಲ್ಡನ್ ಬುಕ್ ಆಫ್ ವರ್ಡ್ ರೆಕಾರ್ಡ್ ಬುಕ್ ಸೇರುವ ಹಂತದಲ್ಲಿ ಇದ್ದಾಳೆ. ವಿವಿಧ ರೀತಿಯ 14 ವಾಹನಗಳನ್ನು ರಿಫಾ ತಸ್ಕಿನ್ ಚಲಾಯಿಸುತ್ತಾಳೆ.

ಲಾರಿ, ಕಾರು, ಮಿನಿ ಟೆಂಪೋ, ಎಕ್ಸ್ ಯೂವಿ ಕಾರುಗಳ ಸರಾಗ ಚಾಲನೆ ಮಾಡುವ ಈ ಪೋರಿ ತನ್ನ ಏಳನೇ ವಯಸ್ಸಿನಲ್ಲಿ 70 ವೆಹಿಕಲ್ ಓಡಿಸುವ ಸಾಮಥ್ರ್ಯ ಹೊಂದಿರುವ ಮೂಲಕ ಅಚ್ಚರಿ ಮೂಡಿಸಿದ್ದಾಳೆ. ಆಟಿಕೆಗಳಂತೆ ಲಾರಿ ಸ್ಟೇರಿಂಗ್ ಹಾಗೂ ಎಲ್ಲಾ ವಾಹನಗಳ ಸ್ಟೇರಿಂಗ್ ತಿರುಗಿಸುವ ತಸ್ಕಿನ್ ತಾನು `ನಾನ್ ಯಾರಿಗು ಕಮ್ಮಿ ಇಲ್ಲ’ ಎಂದು ಚಿಕ್ಕ ವಯಸ್ಸಿನಲ್ಲೇ ದೊಡ್ಡ ಸಾಧನೆ ಮಾಡಿದ್ದಾಳೆ.

ಪೈಲೆಟ್ ಆಗಬೇಕೆಂಬ ಕನಸು ಹೊತ್ತಿರುವ ತಸ್ಕಿನ್ ಮೂರು ವರ್ಷದವಳಿದ್ದಾಗಲೇ ಕಾರು ಓಡಿಸಲು ಆರಂಭಿಸಿದ್ದಾಳೆ. ಮೈಸೂರಿನ ಸೆಂಟ್ ಜೊಸೆಫ್ ಶಾಲೆಯಲ್ಲಿ 2ನೇ ತರಗತಿ ಓದಿತ್ತಿರುವ ರಿಫಾ ತಸ್ಕಿನ್ ಇಂದು ದೆಹಲಿಯ ಗೋಲ್ಡನ್ ಬುಕ್ ಆಫ್ ರೆಕಾರ್ಡ್ ಅಧಿಕಾರಿಗಳ ಸಮ್ಮುಖದಲ್ಲಿ ತನ್ನ ಡ್ರೈವಿಂಗ್ ಅನ್ನು ಪ್ರದರ್ಶಿಸಿದಳು.